Til verdens bedste dagplejer!

Vi ser hinanden hver dag, og alligevel kan jeg glemme at fortælle, hvor meget jeg sætter pris på dig og vores samarbejde omkring mit barn.

* Tak, fordi du lytter til mine bekymringer som førstegangsforældre (også flergangsforældres bekymringer), og at vi nu kan se tilbage på dem og grine af dem.
* Tak, fordi du giver nærhed, der kan ses og mærkes af både børn og forældre.
* Tak, fordi du giver tid og plads til, at mit barn kan lære at mærke sig selv og lære sig selv at kende.
* Tak, fordi du hjælper mit barn med at øve sig i, hvordan man er venner.
* Tak, for din store pædagogiske indsigt og vores samarbejde omkring mit barn.
* Tak, fordi du altid har tid til at se det store i det små.
* Tak, fordi jeg hver dag kan aflevere mit barn hos dig, og vide at mit barn har det trygt og bliver set og hørt.

Egentlig vil jeg bare gerne sige tak. Du er ikke én bestemt dagplejer, men en ud af de mere end 180 dagplejere i Randers Kommune, som hver dag gør en kæmpe forskel for børn og forældre.

Tak for dagplejen, og tak for dig.

På vegne af mange glade og taknemmelige forældre i Randers Kommunes Dagpleje

Forældrebestyrelsen